rejauldu/bengali-wikipedia huggingface dataset:
খানমোহনা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে খানমোহনা রেলওয়ে স্টেশন তৈরি করা হয়।  পরিষেবা খানমোহনা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
টিমোথি গাওয়ার্স(পুরোনামঃ উইলিয়াম টিমোথি গাওয়ার্স) () (জন্ম ২০শে নভেম্বর, ১৯৬৩, উইল্টশায়ার, যুক্তরাজ্য) কেমব্রিজ বিশ্ববিদ্যালয়ের গণিতের অধ্যাপক। ১৯৯৮ সালে তিনি গণিতের সর্বোচ্চ সম্মান ফিল্ড্‌স পদক লাভ করেন।    তথ্যসূত্র    বহিঃসংযোগ   টিমোথি গাওয়ার্সের ওয়েবসাইট  বিষয়শ্রেণী:১৯৬৩-এ জন্ম বিষয়শ্রেণী:ব্রিটিশ গণিতবিদ বিষয়শ্রেণী:ফিল্ডস পদক বিজয়ী বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী বিষয়শ্রেণী:ডি মর্গান পদক বিজয়ী বিষয়শ্রেণী:সিলভেস্টার পদক বিজয়ী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:নাইটস ব্যাচেলর বিষয়শ্রেণী:রয়েল সোসাইটির সভ্য বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:বিজ্ঞান ব্লগ-লেখক বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
মোঃ হাবিবুল গনি বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   প্রাথমিক জীবন  গনি ১৯৬২ সালের ৩১ মে জন্মগ্রহণ করেন। তিনি চট্টগ্রাম বিশ্ববিদ্যালয় থেকে এমএসএস এবং আইন ডিগ্রি সম্পন্ন করেন।   কর্মজীবন  গণি ১৯৮৯ সালের ৩ এপ্রিল জেলা আদালতের আইনজীবী হন।  ১১ এপ্রিল ১৯৯২ তারিখে, গণি বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।  গণি ১৮ এপ্রিল ২০১০ তারিখে বাংলাদেশ সুপ্রিম  হাইকোর্ট বিভাগের অতিরিক্ত বিচারপতি নিযুক্ত হন।  গণি ১৫ এপ্রিল ২০১২ সালে হাইকোর্ট বিভাগের স্থায়ী বিচারপতি হন।  ২০১৫ সালের ১১ জানুয়ারি গণি ও বিচারপতি জিনাত আরার আদালত কক্ষ থেকে ৫০০ গ্রাম ওজনের তিনটি বোমা উদ্ধার করা হয়।  ১৭ ডিসেম্বর ২০১৭ তারিখে, গণি এবং বিচারপতি কে. এম. কামরুল কাদের দিনাজপুরের সহকারী ভূমি কমিশনার ও নির্বাহী ম্যাজিস্ট্রেট বিরোদা রানী রায়ের বৈধতার বিষয়ে একটি সুয়া স্বতঃপ্রণোদিত রুল জারি করে আইনজীবী নিরোদ বিহারী রায়কে কারাদণ্ড ও ৫০০ টাকা জরিমানা করেন। উপজেলা ভূমি অফিসে বসা বিরোধের জের ধরে এ ঘটনা ঘটে। বিরোদা রানী রায় তার কৃতকর্মের জন্য আদালতে নিঃশর্ত ক্ষমা চেয়েছেন।  ১১ সেপ্টেম্বর ২০২০ সালে গণি এবং বিচারপতি মো. বদরুজ্জামান একটি রায় জারি করেন যাতে বলা হয় যে জামিনের শর্ত ভঙ্গ করা হয়েছে এমন প্রমাণ না থাকলে নিম্ন আদালত উচ্চ আদালত কর্তৃক জামিনপ্রাপ্ত ব্যক্তির জামিন বাতিল করতে পারে না।  ২২ সেপ্টেম্বর ২০২১ তারিখে, গণি এবং বিচারপতি মোঃ রিয়াজ উদ্দিন খান আট বছরের জন্য কারাগারে থাকা সোনাগাজী থানার ভারপ্রাপ্ত কর্মকর্তা মোয়াজ্জেম হোসেনের জামিন প্রত্যাখ্যান করেন। হোসেন নুসরাত জাহান রাফি হত্যাকাণ্ডে নিহতের মৃত্যুর জবানবন্দি রেকর্ড করেছিলেন এবং ভিকটিমের অনুমতি ছাড়াই ভিডিওটি প্রচার করেছিলেন। ২০২১ সালের ডিসেম্বরে, গণি এবং মো. রিয়াজ উদ্দিন খান গ্রামীণ ব্যাংকের প্রতিষ্ঠাতা এবং নোবেল শান্তি পুরস্কার বিজয়ী মুহাম্মদ ইউনূসের বিরুদ্ধে শ্রম আইনের মামলায় ছয় মাসের স্থগিতাদেশ জারি করেন। গ্রামীণ কমিউনিকেশনের ১০১ জন শ্রমিককে স্থায়ী না করা ও প্রাপ্য সুবিধা না দেওয়ার অভিযোগে কলকারখানা ও প্রতিষ্ঠান পরিদর্শন অধিদপ্তরের পরিদর্শক আরিফুজ্জামান এ মামলা করেন।  ২৫ জানুয়ারী ২০২২, গণি এবং বিচারপতি এস এম মজিবুর রহমান মাদক মামলায় সাংবাদিক কনক সারওয়ারের বোন নুসরাত শাহরিন রাকার জামিন প্রত্যাখ্যান করেন।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি
হ্যাপি থেকে আমাতুল্লাহ সাদিকা সুলতানা সাকী কর্তৃক সাক্ষাৎকার নেওয়া তথ্য থেকে আব্দুল্লাহ আল ফারুক সম্পাদিত একটি আলোচিত সাক্ষাৎকারধর্মী বই। এই বইটিতে প্রাক্তন মডেল নাজনীন আক্তার হ্যাপি কীভাবে অভিনয় জীবন ত্যাগ করে একজন প্রায়োগিগ মুসলিম হয়ে উঠলেন, সেটি বিস্তারিতভাবে বর্ণনা করা হয়েছে। বইটি বাংলাদেশে জনপ্রিয়তা লাভ করেছে, এমনকি ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করেছে। বইটি ২০১৭ সালে মাকতাবাতুল আজহার নামক প্রকাশনা থেকে সর্বপ্রথম প্রকাশিত হয়েছে।   বিষয়বস্তু  নাজনীন আক্তার হ্যাপি বাংলাদেশি একজন মডেল ও অভিনেত্রী, তবে হ্যাপি ২০১৪ সালের শেষের দিকে সর্বপ্রথম বাংলাদেশের জাতীয় দলের ক্রিকেটার রুবেল হোসেনের সঙ্গে প্রেমের সম্পর্কের টানা-পোড়নের বিষয় নিয়ে আলোচনায় আসে। সেই সময় হ্যাপি রুবেলের বিরুদ্ধে বিয়ের প্রলোভন দেখিয়ে ধর্ষণের অভিযোগ তোলে। তবে এই ঘটনার পরেই তিনি মডেল ও অভিনয় জীবন ছেড়ে দিয়ে ইসলামের প্রতি অনুরক্ত হয়। তিনি ইসলামের প্রাথমিক বিধানসহ পুর্নাঙ্গ পর্দা করা এবং ইসলামের দাওয়াতের কাজ শুরু করেন। তিনি ইসলামি অরাজনৈতিক সংগঠন তাবলীগ জামাতের সাথে সংযুক্ত হন। এই কাজগুলো তিনি কীভাবে করেছেন, ধারাবাহিকভাবে এই বইতে সেটি বর্ণনা করা হয়েছে।  বইয়ের সম্পাদক জানান, এই বইতে ১০৪টা প্রশ্নের মাধ্যমে হ্যাপির জীবনী জানার চেষ্টা করা হয়েছে। হ্যাপির শৈশবকাল, তারুণ্যের বয়স, অভিনয় জীবন সম্পর্কে ধারণা এবং সবশেষে ইসলামি জীবনে প্রবেশের ধাক্কাটা কীভাবে লাগলো এইসব বইয়ে স্থান পেয়েছে। এরপরে হ্যাপি কীভাবে নামাজি, পর্দানশীল একজন দ্বীনের দায়ী হয়ে উঠলো এগুলো আলোচনা করা হয়েছে। বইয়ের বর্ণনামতে, হ্যাপি ইরানি একটি সিনেমা দেখে ইসলামের পথে আসতে উদ্বুদ্ধ হয়েছে। তবে এই বইতে ইচ্ছাকৃতভাবে হ্যাপির কথামত ক্রিকেটার রুবেল হোসেনের সাথে সম্পর্কের জীবন এড়িয়ে যাওয়া হয়েছে।   পটভূমি  হ্যাপি ইসলামি জীবনে প্রবেশের পর তার নাম পরিবর্তন করে আমাতুল্লাহ রাখেন। ফেসবুক থেকে সকল ছবি মুছে দেন, এবং ছেলে বন্ধুদের আনফ্রেন্ড করে দেন। এই বইটি প্রকাশের ৬-৭ মাস আগে হ্যাপি একদিন ফেসবুক ওয়ালে তার জীবনী নিয়ে বই প্রকাশের জন্য অনুরোধ করে। তখন তার ফ্রেন্ডলিস্টে থাকা সাদিকা সুলতানা সাকী এই আহবানে সাড়া দেন। সাকী তার সাক্ষাৎকার নেওয়ার পরে, তার স্বামী আব্দুল্লাহ আল ফারুক সম্পাদনা করে এই বইটি প্রকাশ করেন।   জনপ্রিয়তা  বইটি প্রকাশের পরই হ্যাপির জীবনে কেন ইসলামিক পরিবর্তন আসলো, এটা নিয়ে মানুষের কৌতূহল সৃষ্টি হয়। এরপর বইটি নিয়ে ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করলে বইয়ের বিক্রি আরো বেড়ে যায়। তখন দেশীয় গনমাধ্যম বইটি নিয়ে আলোচনা শুরু হয়। ২০২২ সালে বই রিভিউ ওয়েবসাইট গুডরিডসে এই ২২ জন রেটারে বইটির রেটিং রয়েছে ৩.৮ স্টার।   তথ্যসূত্র   বিষয়শ্রেণী:২০১৭-এর বই বিষয়শ্রেণী:ইসলাম বিষয়ক বই বিষয়শ্রেণী:বাংলা ভাষার বই
কুলিয়ারচর সরকারি কলেজ বাংলাদেশের কিশোরগঞ্জ জেলার কুলিয়ারচর উপজেলায় অবস্থিত একটি কলেজ।  ইতিহাস কুলিয়ারচর সরকারি কলেজটি সাবেক রাষ্ট্রপতি জিল্লুর রহমানের পৃষ্ঠপোষকতায় তৎকালীন স্থানীয় কিছু ব্যক্তিবর্গের উদ্যোগে ১৯৭৩ সালে “কুলিয়ারচর কলেজ” নামে প্রতিষ্ঠিত হয় এবং পরবর্তীতে ১৯৮৩ সালে তা জাতীয় বিশ্ববিদ্যালয়ের অধীনে অধিভূক্ত করা হয়। ২০১৮ সালের ৮ আগস্ট কলেজটিকে জাতীয়করণ করে "কুলিয়ারচর সরকারি কলেজ" নামে নামকরণ করা হয়। এই কলেজটি কুলিয়ারচর উপজেলা সদরে কুলিয়ারচর পৌরসভার পশ্চিম পাশে অবস্থিত। উপলব্ধ কোর্স ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিবিএস (পাস)  তথ্যসূত্র
চীনের উত্তর-পূর্ব অংশে চিলিনএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। প্রদেশ অবস্থিত। চিলিন প্রদেশের পূর্বে লিয়াওনিং প্রদেশ, উত্তর কোরিয়া ও রাশিয়া, পশ্চিমে ইনার মঙ্গোলিয়া স্বায়ত্বশাসিত অঞ্চল হিসেবে এবং উত্তরে হেইলংজিয়াং প্রদেশের সাথে সীমান্ত রয়েছে। ভৌগোলিক অবস্থান বাইয়ুন পর্বত চিলিন প্রদেশের সর্বোচ্চ শৃঙ্গ যার উচ্চতা ২৬৯১ মিটার। চিলিনহাদা, লংগান এবং ঝাং গুয়াংকাই হলো চিলিনের অন্যান্য পর্বতমালা। ঈয়ালু নদী ও টুমেন চিলিনের দক্ষিণ-পশ্চিমে বয়ে যাওয়া নদী এগুলো উত্তর কোরিয়ার সাথে সীমান্তের কাজ করছে। সিপিং, চিলিন শহর, বাইচেং, চ্যাংচুন সংগিয়ুন, ঈয়ানজি, টংহুয়া এবং লিয়াওইউয়ান হলো অন্যান্য শহরগুলোর মধ্যে অন্যতম। জলবায়ু মহাদেশীয় মৌসুমী জলবায়ুর প্রভাবে চিলিনে ৩৫০ থেকে ১০০০ মি.মি. বৃষ্টিপাত হয় এবং প্রদেশের শীতকাল তীব্রতাসম্পন্ন।  অর্থনীতি চিলিন মূলত কৃষিজাত উৎপন্নকারী প্রদেশ এবং এখানে ভুট্টা, ধান এবং সরগাম জন্মে। ইয়ানবিয়ান জেলায় ধান চাষ প্রধান অর্থকরী ফসল। পশ্চিম চিলিন ভেড়া পালনের জন্য বিখ্যাত। শিল্পের মধ্যে অটোমোবাইল, বহনকারী ট্রেন এবং এলয় শিল্প বিখ্যাত। ২০০৭ সালে চিলিনের জিডিপি ৫২২.৬ বিলিয়ন ছিল যেটা চীনের জাতীয় অর্থনীতিতে ২২ তম স্থান। মাথাপিছু উপার্জন ছিল ১৯,১৬৮ ইউয়ান। চিলিনে প্রধান ভ্রমণযোগ্য স্থানসমূহ ভিজিটররা আসতে পারেন ওয়ান্ডু, গুংনা দুর্গ, গোগুরিও সাইট ও সমাধি এবং পিরামিডাকৃতি সমাধি ইউনেস্কো ওয়ার্ল্ড হেরিটেজ সাইটের অন্তর্ভুক্ত। প্রাকৃতিক দৃশ্যের জন্য জনপ্রিয় ভ্রমণ স্থান বায়েকডু পর্বত সেইসাথে রয়েছে লেক হ্যাভেন যেটা উত্তর কোরিয়ার সাথে সীমান্তচিহ্নিত। যদি আপনার সময় থাকে তবে আপনার ইয়ানবিয়ান কোরীয় স্বায়ত্বশাসিত জেলায় আসা উচিত যেখানে বালহাই রাজ্যের প্রাচীন রাজকীয় সমাধি রয়েছে, লংতাউ পর্বতেও সমাধি রয়েছে যেমন প্রিন্সেস ঝেন জিয়াও এর সমাধিসৌধ।  টীকা  তথ্যসূত্র   বিষয়শ্রেণী:চীনের প্রদেশ বিষয়শ্রেণী:মাঞ্চুরিয়া বিষয়শ্রেণী:গণপ্রজাতন্ত্রী চীনের প্রদেশ
খুবজীপুর বহুমুখী উচ্চ বিদ্যালয় বাংলাদেশের একটি শিক্ষাপ্রতিষ্ঠান। এটি নাটোর জেলার অন্তর্গত গুরুদাসপুর উপজেলার খুবজীপুর গ্রামে অবস্থিত। এটি ১৯৬৫ সালে প্রতিষ্ঠিত হয়ে ২০১৫ সালে পঞ্চাশ বর্ষে পদার্পণ করেছে।   ইতিহাস  ১৯৩৮ সালে নাটোরের মহকুমা প্রশাসক জনাব পানাউল্লাহ আহম্মদ সাহেবের পল্লীমঙ্গল কর্মসূচিতে অনুপ্রাণিত হয়ে গ্রামের জনগণ খুবজীপুর গ্রাম্য সমিতি গঠন করেন।  ১৯৩৮ সালে ইদিল উদ্দিন সরকার বাড়ির বৈঠকখানায় কয়েকজন ছাত্র নিয়ে একটি স্কুল চালু করেন। এর কয়েক মাস পরে গ্রামের জুম্মা ঘরের পাশে নদীর তীরে একটি নিম্ন মাইনর স্কুল স্থাপন করা হয় এবং তাকে শিক্ষক নিযুক্ত করা হয়। তার মাসিক বেতন ছিল পাঁচ টাকা। ১৯৪২ সালে স্কুলটিকে উচ্চ প্রাইমারি স্কুলে উন্নীত করা হয় এবং প্রধান শিক্ষক হিসেবে শ্রীপুর গ্রামের মো: কফিলউদ্দিন সরকার জিটি সাহেবকে নিয়োগ করা হয়। অন্য ৪ জন শিক্ষক ছিলেন- ইদিল উদ্দিন সরকার, মাও: বাহারউদ্দিন সরকার, তারাপদ বিশ্বাস ও এফ.এ.এম মোবারক আলী মিয়া। এইভাবে কয়েক বছর চলার পর স্কুলটিকে ১৯৪৮ সালের ১লা ফেব্রুয়ারি এম.ই স্কুলে রূপান্তরিত করা হয় এবং প্রধান শিক্ষক হিসেবে দায়িত্ব পান গ্রামের ছেলে জনাব কাজেমুদ্দিন। ১৯৪৮ সালের দিকে যখন ইন্টারমিডিয়েট পাস প্রধান শিক্ষক না থাকায় সরকারি মঞ্জুরি পাওয়া যাচ্ছিল না সেই সময়ে রাজশাহী কলেজে বি.এস.সি পড়ুয়া এম.এ হামিদ সাহেবকে প্রধান শিক্ষক হিসেবে নিয়োগ করা হয় এবং স্কুল মঞ্জুরি প্রাপ্ত (০৮/১২/১৯৪৯) হয়। এম.এ হামিদ সাহেবের অবর্তমানে কাজেম উদ্দিন সরকার প্রধান শিক্ষকের দায়িত্ব পালন করতে থাকেন। ১৯৫১ সালের ১৪ ডিসেম্বর জনাব কাজেম উদ্দিন মৃত্যুবরণ করায় তারাপদ বিশ্বাস প্রধান শিক্ষকের দায়িত্ব গ্রহণ করেন। গ্রামের জনগণ এবং এম.এ হামিদ সাহেবের সহযোগিতায় ১৯৬২ সালে এম.ই স্কুলকে জুনিয়র হাইস্কুলে এবং ১৯৬৫ সালে হাইস্কুলে রুপান্তরিত করা হয়। এই স্কুল থেকে ১৯৬৭ সালে ১ম ব্যাচ এস.এস.সি পরীক্ষায় অংশগ্রহণ করেন এবং সবাই সাফল্যের সাথে পাস করেন।   অবকাঠামো  ১৯৬৯ সালে স্কুলটি বাই লেটারাল হাইস্কুল হিসেবে উন্নয়ন পরিকল্পনায় অন্তর্ভুক্ত হয় এবং এই কর্মসূচির আওতায় প্রদত্ত অর্থে একটি দ্বিতল ভবন নির্মিত হয়। বিদ্যালয়ের শিক্ষার্থী ক্রমান্বয়ে বৃদ্ধি পাওয়ার প্রেক্ষিতে ১৯৯৪ সালে ফ্যাসিলিটিজ বিভাগ কর্তৃক মূল ভবন থেকে পূর্ব দিকে ৮০ ফুট x ৩০ ফুট একটি ভবন নির্মাণ করা হয়। পরবর্তীতে সরকারি অর্থায়নে দ্বিতীয় তলায় আরও তিনটি কক্ষ নির্মাণ করা হয়। ২০০৫ সালে প্রমোট কর্তৃক ১টি কক্ষ নির্মাণ করা হয়। বর্তমানে বিদ্যালয়ে কক্ষ সংখ্যা ২০ টি। প্রায় সহস্রাধিক ছেলে-মেয়ে বিদ্যালয়টিতে লেখাপড়া করছে।  শহীদ স্মৃতিস্তম্ভ মহান মুক্তিযুদ্ধে বীর শহীদদের স্মৃতির উদ্দেশ্যে স্কুলে নির্মিত হয়েছে একটি শহীদ মিনার।  লাইব্রেরি বিদ্যালয়টিতে একটি সমৃদ্ধ লাইব্রেরি আছে যেখানে বই সংখ্যা প্রায় ৩ হাজার। ছাত্র-ছাত্রীদের বই পড়ায় উৎসাহিত করার জন্য বই পড়ার প্রতিযোগিতাসহ অন্যান্য কর্মসূচি গ্রহণ করা হয়।   তথ্যসূত্র    সুবর্ণ জয়ন্তী স্মারক-২০১৫; খুবজীপুর বহুমুখী উচ্চ বিদ্যালয়।  বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাটোর জেলার বিদ্যালয়
thumb|একটি শৌখিন বেতার কেন্দ্রের ছবি। শৌখিন বেতার যোগাযোগ বা হ্যাম রেডিও বা অ্যামেচার রেডিও হলো বেতার তরঙ্গ ব্যবহার করে তথ্যের অবাণিজ্যিক আদান-প্রদান, বেতার পরীক্ষণ, আত্ন-প্রশিক্ষণ, ব্যক্তিগত বিনোদন, প্রতিযোগিতা এবং জরুরি যোগাযোগ।    শৌখিন বেতার যোগাযোগ হচ্ছে এমন এক ধরনের ব্যবস্থা যাতে একজন ব্যবহারকারী নিজেই একটি পূর্ণাঙ্গ বেতার গ্রাহক ও প্রেরক যন্ত্রের অধিকারী হন। বেতার যন্ত্র আবিষ্কার এর পরপরই শৌখিন বেতার যোগাযোগ ব্যবস্থা চালু হয় বিশ্বব্যাপী। এই ব্যবস্থায় কোন একজন ব্যক্তি বা গোষ্ঠী এই যোগাযোগকারী যন্ত্রের মাধ্যমে বেতার তরঙ্গ ব্যবহার করে নিজ শহর, নিজ দেশ এমন কি সম্পূর্ণ বিশ্বব্যপী অপরাপর এই ধরনের যন্ত্র ব্যবহারকারীদের সঙ্গে তথ্য আদান প্রদান করে থাকেন। এটি একটি তথ্য ও যোগাযোগ প্রযুক্তি সম্পর্কিত শখ, যা রাজনীতি, ব্যবসা, ব্যক্তিস্বার্থ বা অন্যান্য স্বার্থ বিষয়াদির উপরে অবস্থান করে এবং ঐ সকল বিষয়ে এইখানে তথ্য আদান-প্রদান করা নীতিবহির্ভুত। এই যোগাযোগ ব্যবস্থার সবচেয়ে বড় সুবিধা হচ্ছে এতে সরাসরি বেতার তরঙ্গ কে ব্যবহারকারীগণ ব্যবহার করে থাকেন দুইটি স্টেশনের মাঝে অন্য কোন মাধ্যম বা যোগাযোগ সহায়ক সম্প্রদায় থাকনা ফলে ব্যবহারকারী কে কোন মাশুল গুনতে হয় না এবং যেকোন প্রাকৃতিক দূর্যোগের সময়ও এই যোগাযোগ ব্যবস্থা ব্যাহত হয়না।   প্রত্যেক বেতারযন্ত্র গ্রাহকের নিজস্ব কল সাইন আছে। বাংলাদেশের বেতারযন্ত্র ব্যবহারের লাইসেন্স দেয় বাংলাদেশ টেলিযোগাযোগ ‍নিয়ন্ত্রণ কমিশন (বিটিআরসি)। লাইসেন্সের সঙ্গে একটি কল সাইনও দেওয়া হয়। যা স্বতন্ত্র। এই কল সাইন ব্যবহার করেই একজন অ্যামেচার রেডিও অপারেটর অন্য একজন অপারেটরের সঙ্গে যোগাযোগ করেন।    তথ্যসূত্র   বিষয়শ্রেণী:বেতার বিষয়শ্রেণী:শখ বিষয়শ্রেণী:অসম্পূর্ণ বিষয়শ্রেণী:বেতারের ইতিহাস
ব্যবহার  বিষয়শ্রেণী:এরেমোফাইলা (পাখি) ও বিষয়শ্রেণী:এরেমোফাইলা (উদ্ভিদ) বিষয়শ্রেণী দুটির দ্ব্যর্থতা নিরসন করতে বিষয়শ্রেণী:এরেমোফাইলা পাতায় নিচের লেখাটি যোগ করা যেতে পারে: {{বিষয়শ্রেণীর দ্ব্যর্থতা নিরসন|পাখির গণ|এরেমোফাইলা (পাখি)|উদ্ভিদের গণ|এরেমোফাইলা (উদ্ভিদ)}}  এই টেমপ্লেটে অন্ততঃ চারটি পরামিতি ব্যবহার করা উচিত (দুই জোড়া বর্ণনা ও বিষয়শ্রেণী)। এবং এতে সর্বোচ্চ ১০০টি পরামিতি (৫০ জোড়া বর্ণনা ও বিষয়শ্রেণী) ব্যবহার করা যাবে।  লক্ষ করুন আপনি চাইলে টেমপ্লেটে ফাঁকা স্থান ব্যবহার করতে পারেন এবং চাইলে একাধিক লাইনে লিখতে পারেন। যেমন: উপরের উদাহরণটিকে নিচের মতো করেও লেখা যায়:   {{বিষয়শ্রেণীর দ্ব্যর্থতা নিরসন  | পাখির গণ | এরেমোফাইলা (পাখি)  | উদ্ভিদের গণ | এরেমোফাইলা (উদ্ভিদ) }}  ... অথবা, চাইলে এভাবেও লিখতে পারেন:  {{বিষয়শ্রেণীর দ্ব্যর্থতা নিরসন  | পাখির গণ  | এরেমোফাইলা (পাখি)   | উদ্ভিদের গণ  | এরেমোফাইলা (উদ্ভিদ) }}   শ্রেণীকরণ  এই টেমপ্লেটটি স্বয়ংক্রিয়ভাবে বিষয়শ্রেণী নামস্থানের পাতাগুলোকে :বিষয়শ্রেণী:দ্ব্যর্থতা নিরসন বিষয়শ্রেণী-এ শ্রেণীভুক্ত করে। যদি বিষয়শ্রেণীটি খালি না থাকে, তাহলে এটি :বিষয়শ্রেণী:খালি নয় এমন দ্ব্যর্থতা নিরসন বিষয়শ্রেণী-তেও শ্রেণীভুক্ত হয়।   আরও দেখুন  টেমপ্লেট:বিষয়শ্রেণী পুনর্নির্দেশ
সৌদি আরব দেশে গাঁজার ব্যবহার এবং মজুদ রাখা কঠোরভাবে বেআইনি। যেকোন ধরনের বিনোদনমূলক কাজে মাদকের ব্যক্তিগত ব্যবহার এবং দখলে রাখার দায়ে ধরা পড়লে বেশির ভাগ সময়  কারাদন্ডে দন্ডনীয়। বিদেশী নাগরিকদের জন্য, সাধারণত শিথিল রয়েছে। গাঁজা ব্যক্তিগত ব্যবহারের জন্য ১ থেকে ৬ মাস পর্যন্ত জেল হতে পারে। প্রথমবারের কারাদন্ড অপরাধীদের জন্য বেত্রাঘাত সহ বা ছাড়ি দিয়ে পেটানো হয়। মাদক ব্যবসার জন্য বেত্রাঘাতসহ ২ থেকে ১০ বছরের জেল হতে পারে। বারবার লেনদেন বা বিপুল পরিমাণ মাদকদ্রব্যের চোরাচালানের ফলে সাধারণত কারাগারে সময় বেশি হয় বা মৃত্যুদণ্ডও অন্তর্ভুক্ত হতে পারে। যদিও সাম্প্রতিক মৃত্যুদণ্ড খুব বিরল। গাঁজা সেবনকারী বিদেশীদের নির্বাসিত করা হতে পারে।  ২০০৩ সালে, ইউএনওডিসি মাদকদ্রব্যের অপব্যবহার এবং পাচারের বিরুদ্ধে লড়াইয়ের জন্য সৌদি আরবকে বিশ্বব্যাপী তৃতীয় হিসাবে রেট করেছে।  সৌদি আরবে হাশিশ মূলত পাকিস্তান থেকে সমুদ্রপথে পাচার হয়; ২০০৭ সালের একটি প্রতিবেদনে উল্লেখ করা হয়েছে যে প্রতি কিলোগ্রাম হাশিশ ২,১৩০ মার্কিন ডলারে বিক্রি হয়।    তথ্যসূত্র   বিষয়শ্রেণী:সৌদি আরবীয় সমাজ বিষয়শ্রেণী:সৌদি আরবের রাজনীতি বিষয়শ্রেণী:দেশ অনুযায়ী গাঁজা
উর্মিলা সিং (৬ আগস্ট ১৯৪৬ - ২৯ মে ২০১৮) একজন ভারতীয় রাজনীতিবিদ ছিলেন, যিনি ২৫ জানুয়ারী ২০১০ থেকে ২৮ জানুয়ারী ২০১৫ পর্যন্ত হিমাচল প্রদেশের রাজ্যপাল হিসেবে দায়িত্ব পালন করেছেন।   জীবনের প্রথমার্ধ  উর্মিলা সিংহের জন্ম রায়পুর জেলার ফিঙ্গেশ্বর গ্রামে, যা বর্তমানে ছত্তিশগড় রাজ্যে অবস্থিত, মধ্য ভারতের এক জমিদার আদিবাসী  পরিবারে, যেখানে স্বাধীনতা সংগ্রামী এবং সমাজ সংস্কারকদের জন্ম। উর্মিলার প্রপিতামহ, হরিদয়পুরের রাজা নটবর সিং (ওরফে লালা শাহ) ছিলেন একজন স্বাধীনতা সংগ্রামী, যাকে ব্রিটিশ শাসকরা মৃত্যুদণ্ড দিয়েছিল। পরিবারের আরও কিছু সদস্যকে আন্দামান ও নিকোবর দ্বীপপুঞ্জে কারাদণ্ড ভোগ করার জন্য নির্বাসিত করা হয়েছিল।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৯৮-২০০৩ বিষয়শ্রেণী:মধ্যপ্রদেশ বিধানসভার সদস্য ১৯৯৩-১৯৯৮ বিষয়শ্রেণী:মধ্যপ্রদেশ বিধানসভার সদস্য ১৯৮৫-১৯৯০ বিষয়শ্রেণী:হিমাচল প্রদেশের রাজনীতিতে নারী বিষয়শ্রেণী:ছত্তিশগড় বিধানসভার সদস্য ২০০০-২০০৩ বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:হিমাচল প্রদেশের রাজ্যপাল বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:রায়পুর জেলার ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: ও পৃথিবী এবার এসে বাংলাদেশ নাও চিনে-এ পুনর্নির্দেশ করা হল।  ~মহীন (আলাপ) ১১:১২, ১০ অক্টোবর ২০১৯ (ইউটিসি) ইবরার টিপু   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি)#সৃজনশীল পেশাজীবী এর বিচারধারায় কোনটি পূরণ করছে না। IqbalHossain (আলাপ) ১০:৪৮, ৩০ সেপ্টেম্বর ২০১৯ (ইউটিসি) । ও পৃথিবী এবার এসে বাংলাদেশ নাও চিনে নিবন্ধে পুণঃনির্দেশনা দেয়া যেতে পারে। - Suvray (আলাপ) ১৪:৪৭, ৩০ সেপ্টেম্বর ২০১৯ (ইউটিসি)   অপসারন এর বিরোধীতা করছি কেননা তিনি ২০১১ ক্রিকেট বিশ্বকাপের অফিসিয়াল স্বাগত গান এর সুরকার  ও কন্ঠশিল্পী এছাড়া বাংলা গান এর অনেক কাজ করেছেন।সেই দিক থেকে ১ নং শর্ত পূরন করে।Md_Arif_bd   Mmrsafy (আলাপ) ০৮:১১, ৪ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
জাতীয় অঙ্গীকার হল ভারতীয় প্রজাতন্ত্রের প্রতি আনুগত্যের শপথ। এটি সাধারণত ভারতীয়েরা সাধারণ সমাবেশের অনুষ্ঠানে, বিশেষ করে বিদ্যালয়ে, স্বাধীনতা দিবস এবং প্রজাতন্ত্র দিবস উদযাপনের সময় একত্রে আবৃত্তি করে। এটি সাধারণত বিদ্যালয়ের পাঠ্যপুস্তক এবং ডায়েরি তথা দিনপঞ্জি বা ক্যালেন্ডারের প্রথম পাতায় মুদ্রিত থাকে। ভারতের বেশিরভাগ বিদ্যালয়ে দৈনিক সকালের প্রার্থনাসভায় আবৃত্তি করা হয়।  File:National_Pledge_of_India.png#mw-jump-to-license   উৎপত্তি  ১৯৬২ খ্রিস্টাব্দে অঙ্গীকারটি একজন বিশিষ্ট  তেলুগু লেখক ও সরকারি আমলা (জেলা ট্রেজারি অফিসার) পি ভি সুব্বা রাও তেলুগু ভাষায় রচনা করেন। ১৯৬৩ খ্রিস্টাব্দে প্রথম  বিশাখাপত্তনমের এক বিদ্যালয়ে পঠিত হয়  এবং তারপর ভারতের বিভিন্ন আঞ্চলিক ভাষায় অনূদিত হয়।  রচয়িতা হিসাবে পি ভি সুব্বা রাওয়ের নামোল্লেখ  ভারত সরকারের শিক্ষা মন্ত্রণালয়ের রেকর্ডে পাওয়া যায়। তবে এটিকে যে অন্যান্য প্রতীকের সঙ্গে  জাতীয় অঙ্গীকার বা শপথের মর্যাদা দেওয়া হয়েছে তা' রচয়িতারই  গোচরে ছিল না। তিনি  নাতনির পাঠ্যপুস্তক পাঠের সময়ই বিষয়টি জানতে পারেন।  তেলুগু হতে ইংরেজীতে অনূদিত অঙ্গীকার   বাংলা ভাষায় অনূদিত অঙ্গীকার    ব্যবহার  ১৯৬৪ খ্রিস্টাব্দে ব্যাঙ্গালোরে, ভারত সরকারের তৎকালীন শিক্ষামন্ত্রী এম সি চাগলা’র (মহম্মদালী করিম চাগলা’র) সভাপতিত্বে  অনুষ্ঠিত কেন্দ্রীয় শিক্ষা বিষয়ক উপদেষ্টা পরিষদের সভায় সিদ্ধান্ত হয় যে, জাতীয় অঙ্গীকার ১৯৬৫ খ্রিস্টাব্দের ২৬ জানুয়ারি প্রজাতন্ত্র দিবস উদযাপন অনুষ্ঠানের পূর্বেই বিদ্যালয়সমূহে নিয়মিত পঠিত হবে।  বর্তমানে জাতীয় অঙ্গীকার অনেক ভারতীয় স্কুলে দৈনিক সমাবেশের সময়, স্বাধীনতা দিবস ও প্রজাতন্ত্র দিবসের অনুষ্ঠানে আবৃত্তি করা হয়।   তথ্যসূত্র  বিষয়শ্রেণী:ভারতের জাতীয় চিহ্ন বিষয়শ্রেণী:ভারতীয় সংস্কৃতি
অঞ্জু ডোডিয়া (জন্ম ৭ এপ্রিল ১৯৬৪) একজন ভারতীয় সমকালীন চিত্রশিল্পী। তিনি মুম্বাইতে বসবাস ও কাজ করেন। তার চিত্রকর্মে আত্মজীবনীমূলক উপাদান ও মানব সম্পর্কের আবহ দৃশ্যমান, যেখানে 'নারী' চরিত্রটি সাধারণত কেন্দ্রস্থানে থাকে।  তার শিল্পকর্মে প্রায়শই জলরং চিত্রকলা ও চারকোল মাধ্যমের সংমিশ্রণ দেখা যায়।   জীবন ও শিক্ষা  অঞ্জু ডোডিয়ার জন্ম মুম্বাই, মহারাষ্ট্রতে। তিনি ১৯৮৬ সালে স্যার জে. জে. স্কুল অফ আর্ট থেকে চিত্রকলায় বিএফএ ডিগ্রি অর্জন করেন। তিনি বিশিষ্ট ভারতীয় সমকালীন চিত্রশিল্পী অতুল ডোডিয়া-র স্ত্রী। তাঁদের কন্যা বিরাজ ডোডিয়াও একজন শিল্পী।   কর্মজীবন    শৈলী  প্রথমদিকে, তার শিল্পকর্ম প্রধানত অ্যাবস্ট্রাক্ট ধারার ছিল। তবে মানব মনের গভীর অনুসন্ধান ও মনস্তাত্ত্বিক বিশ্লেষণ-এর প্রতি তার স্থায়ী আগ্রহের ফলে তার কাজে অ্যান্থ্রোপোমরফিক (মানবাকৃতি) চিত্রভাষা স্পষ্টভাবে ফুটে উঠেছে। অঞ্জু ডোডিয়া প্রভাবিত হয়েছেন রেনেসাঁ যুগের শিল্পী জিয়োট্টো, ইংমার বার্গম্যান-এর চলচ্চিত্র, জাপানি উকিও-ই মুদ্রণশিল্প ও সিলভিয়া প্লাথ-এর কবিতা দ্বারা। তদুপরি, মধ্যযুগীয় ভক্তিমূলক কবিতা, গুজরাটি লোককাহিনি এবং বিশ্বজুড়ে ছড়িয়ে থাকা পৌরাণিক গল্পগুলোও তার সৃষ্টিতে প্রভাব ফেলেছে। এসব মিলিয়ে তার চিত্রশৈলীতে এক স্বতন্ত্র বৈশিষ্ট্য দেখা যায়।   বিষয়বস্তু  তার চিত্রকর্মে সমসাময়িক ঘটনা, সমাজতত্ত্ব, অর্থনীতি এবং সংস্কৃতি নিয়ে সূক্ষ্ম মন্তব্য লক্ষ্য করা যায়। সংবাদপত্রের শিরোনাম, ফ্যাশন মডেলদের ছবি এবং চলচ্চিত্র তার চিত্রকর্মের রেফারেন্স উপাদান হিসেবে ব্যবহৃত হয়েছে। তার ছবির সূক্ষ্ম বিবরণ বাস্তবতার বহিরঙ্গ প্রকাশ দেখালেও তাতে বহুস্তরীয় প্রতীকী অর্থ লুকিয়ে থাকে। তিনি বিভিন্নভাবে কাপড়ের ওপরও চিত্রাঙ্কন করেছেন।   কর্ম    প্রধান প্রদর্শনীসমূহ  ডোডিয়ার শিল্পকর্মগুলি ফ্রিজ আন্তর্জাতিক আর্ট ফেয়ার, সুইজারল্যান্ডের এবং হংকংয়ের আর্ট বেসেল, ইন্ডিয়া আর্ট ফেয়ার এবং নয়াদিল্লির দিল্লি কনটেম্পোরারি আর্ট উইক-এ প্রদর্শিত হয়েছে। তিনি ভারত এবং বিদেশে বহু একক এবং যৌথ প্রদর্শনীতে অংশগ্রহণ করেছেন।   প্রকাশ্য সংগ্রহশালা  ভারতে ডোডিয়ার শিল্পকর্ম এনজিএমএ, নয়াদিল্লি; কেএনএমএ, নয়াদিল্লি; ভাধেরা আর্ট গ্যালারি, নয়াদিল্লি; কেমোল্ড প্রেসকট রোড, মুম্বাই; এনজিএমএ, মুম্বাই এবং জেএনএএফ, মুম্বাইতে সংরক্ষিত আছে। অন্যদিকে, বিদেশে তার শিল্পকর্ম আর্ট ইনস্টিটিউট অফ শিকাগো, শিকাগো এবং বার্গার কালেকশন, হংকং-এ প্রদর্শিত রয়েছে।   পুরস্কার ও মনোনয়ন  ডোডিয়া ১৯৯৯ সালে রিলায়েন্স ইন্ডিয়া আর্ট এক্সিবিশন অ্যাওয়ার্ড ফর হারমনি, ২০০১ সালে ইন্দো-আমেরিকান সোসাইটি থেকে ইয়াং অ্যাচিভার অ্যাওয়ার্ড এবং ২০০৭ সালে জি এক্সিস্টেন্স অ্যাওয়ার্ড পেয়েছেন। এছাড়া, তিনি সথেবি'স সমকালীন শিল্প পুরস্কারের জন্য ১৯৯৮ ও ২০০০ সালে দুইবার মনোনীত হয়েছেন।   গ্রন্থপঞ্জি   ডোডিয়া, অঞ্জু (২০২১)। *Breathing On Mirrors*।  ডোডিয়া, অঞ্জু (২০১২)। *Room for Erasures*।   তথ্যসূত্র    বহিঃসংযোগ    চণ্ডীগড় ললিত কলা অ্যাকাডেমির সাক্ষাৎকার  আলাপ: সন্দেহের রং  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মুম্বাইয়ের শিল্পী বিষয়শ্রেণী:মহারাষ্ট্রের নারী শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:স্যার জামসেটজি জিজিবয় স্কুল অফ আর্ট প্রাক্তন শিক্ষার্থী বিষয়শ্রেণী:ভারতীয় নারী চিত্রশিল্পী বিষয়শ্রেণী:ভারতীয় সমকালীন নারী শিল্পী
বার্তা বাক্স TagText that will be shown (and usage notes)   For articles that have translation issues, but have enough acceptable English-language content that they are not subject to deletion for that reason.   For articles in English that can potentially be extended with translated text from the corresponding article in other Wikipedia editions.  This is an example for Spanish. There is a tag for each language.   For articles that are completely or almost completely in a foreign language.  Note that if the issue isn't dealt with in two weeks, the article goes to Articles for deletion.   For articles that are fully translated but that might need proofreading.   For articles that have been translated into English, but poorly so.   Place this on the talk page when text from another language Wikipedia is translated and included on a page in the English Wikipedia. It serves as attribution under the licence requirements.  Example: {{translated page|source language code|source page title|version=123456789|insertversion=987654321|section=name}}   For articles that are mostly in English, but have a considerable sized passage in a foreign language. Consider using  instead if the passage is small.   For articles currently undergoing translation work.  নিবন্ধে টেক্সট সাথে ইনলাইন ট্যাগপ্রদর্শিত লেখা (এবং ব্যবহার্য টীকা)    এর বাক্য সংস্করণ, যা একটি বাক্য বা অনুচ্ছেদের জন্য ব্যবহার করা যাবে।   For quoted passages that have been translated into English in external sources, but lack a reference indicating who the translator was.বার্তা টেমপ্লেট/অনুবাদ